X-Files: The Game 











Alaposan nézzük meg a játék bevezetõ képsorait, ugyanis a történtek fontos szerephez jutnak a további játék során. A fõmenüben elsõként érdemes jól bekalibrálni a gépünk teljesítményének megfelelõ paramétereket egyrészt az élvezhetõség miatt, másrészt a kritikus pillanatokban fontos lehet, hogy ne ugráljanak a képek. A játék kezelésével nem hinném, hogy valakinek is gondja akadna, mert minden nagyon egyértelmû: a szem alakú kurzor megjelenésekor megnézhetjük közelebbrõl is az adott tárgyat; a száj formájú kurzor feltûnésekor beszélgetést kezdeményezhetünk; továbbá az elektromosságot jelképezõ kurzorral bizonyos tárgyakat vehetünk használatba, vagy rakhatunk el; a különbözõ irányba mutató kezek eléggé egyértelmûek. Ennyi elõkészítés után kezdjük el Craig Willmore ügynökkel a nyomozásunkat 





Seattle, F.B.I Field Office - 1996. április 2.





A folyosóra lépve Cook ügynökkel találkozunk. Hallgassuk meg a mondanivalóját, és egyelõre legyünk hozzá barátságosak a válaszunkban, de az se baj, ha egyszerûen megvárjuk, míg magától továbbáll. Egy lépést elõre majd balra lépve menjünk be az irodánkba, ahol elõször is nézzünk jól körül. Különösen fontosak a kitûzõtáblán levõ papírokra felírt szavak. Miután leültünk az asztalunkhoz, csörög a telefon, úgyhogy vegyük is fel. A fõnökünk keres, mert beszélni szeretne velünk, így következõként keressük meg az irodáját. Ha segítségre lenne szükségünk az épületben való eligazodásban, a folyosó végén levõ kijárati ajtón van egy kis térkép. 


Fõnökünk irodájában Skinner igazgatóval találkozunk, aki részletesen beszámol arról, hogy két ügynökének nyoma veszett: természetesen Dana Scullyról és Fox mulderrõl van szó. Kapunk egy fekete-fehér fotót kettõjükrõl, egy színes arcképet Scullyról, egyet Mulderrõl, valamint az ügynökök személyi lapjait. A kapott dossziéban gyûjthetjük a nyomozásunk elõrehaladtával az üggyel kapcsolatos különbözõ feljegyzéseket. 


Beszéljünk Skinnerrel. Kérdezzük meg, hogy hol látták legutoljára a két eltûnt személyt, illetve hogy éppen milyen ügyön dolgoztak. Ezek szerint a Dullas Nemzetközi Repülõtérrõl Tacomába repültek, és legutolsó ismert tartózkodási helyük a Comity Inn Everett városkában. Kérdezzünk még a korábbi viselkedésükrõl. Feltétlenül tegyünk fel minden kérdést, még ha olykor lényegtelennek tûnnek is, ugyanis késõbb egy újabb kérdéshez vezethetnek, ami viszont már elengedhetetlenül fontos a továbbhaladáshoz. 


Beszéljünk a fõnökünkhöz is. Õ ugyan nem rendelkezik sok információval, viszont arra utasít minket, hogy adjunk át minden más folyamatban lévõ ügyet Cooknak. Mikor elhagyjuk az irodát, pont vele találkozunk, és legyünk komolyak a kíváncsiskodó társunkkal. Utána menjünk be az irodájába, és beszéljünk vele mindenrõl. 


Menjünk vissza az irodánkba, üljünk az asztalhoz, majd a telefon alatti jobb oldali asztalfiókból vegyük magunkhoz a pisztolyunkat, a bilincset, és a jelvényünket. Használjuk egy kicsit a számítógépet. Ugye mindenki emlékszik még ügynökünk teljes nevére (Craig Willmore), illetve jól megjegyeztük a kitûzõtáblán lévõ szavakat, amelyek közül SHILOH a kódszó számítógépünkhöz. Olvassuk el az E-mailjeinket. 


Vegyük magunkhoz az asztalon fekvõ mappát, tele a jelenlegi ügyeinkkel, és adjuk át Cooknak. Amennyiben mindenkinek minden kérdést feltettünk, Cook szobáját elhagyva Skinnerrel együtt elindulhatunk Everettbe. Menjünk a kijárat ajtóhoz, majd válasszuk Everettet uticélnak, azon belül is a Comity Inn legyen a cél. 





Everett, Comity Inn - 1996. április 2.





Beszéljünk a pult mögött álló hölggyel, majd mutassuk meg neki igazolványunkat. Kérdezzük ki a két eltûnt ügynökrõl: sajnos semmi különössel sem jut eszébe. Kérdezzük meg az ügynökök által kölcsönzött autó felõl: ez egy 621517 rendszámú Ford Taurus - a fecni belekerül az adatokat gyûjtõ mappába, illetve a nálunk levõ kis számítógépbe is. Kérjük meg a hölgyet, hogy mutassa meg nekünk a Scully és Mulder által bérelt 103-as és 104-es szobát. 


Alaposan nézzünk körül a szobában. Találhatunk egy idegen létformákkal foglalkozó cikket tartalmazó újságot, továbbá ha jobban körülnézünk, egy kupac elrágcsált szotyoládét, és egy üveg vodka mixet. Az ágyon levõ bõröndben van egy akta (SE-75424, 3X99-es ügyszám) pár formulával és rajta egy megjegyzéssel: "Majestic Cover Op. Warehouse Dock Railroad Connect". 


Az éjjeliszekrényen a telefon közelében megtalálhatjuk Jose Chung 'From outer space' címû könyvét. Vegyük fel! A könyv egyébként kapcsolódik a sorozathoz, pontosabban a 3-as sorozat 20. epizódjában kerül elõ, amikor az író Muldert és Scullyt veszi a könyvében szereplõ fõhõsök alapjául. 


Beszéljünk Skinnerrel, és kérdezzük ki Scullyról és Mulderról, illetve hogy milyen ügyben nyomoztak. Miközben beszélgetünk, szó esik a kimenõ hívások naplózásáról is, mire egy telefont ábrázoló ikon jelenik meg, jelezve, hogy egy új ötletünk támadt. Menjünk ismételtem a recepcióra, és a telefonos ikonra kattintva kérjük el a kimenõ hívásokról tárolt információt. Hívjuk is fel azonnal a kapott számokat! 1-202-555-0149: ez egy washingtoni szám, így feltétlenül szükséges egy 1-est tárcsázni az elején. Frohike veszi fel, aki a Lone Gunmen 3-as egyike, de nem hajlandó felfedni kilétét elõttünk. A másik számot Scully hívta: 206-555-0182, azonban senki sem válszol. 


Menjünk vissza a motel szobájába, ahol találhatunk még egy laptopot. Vegyük magunkhoz. Ahhoz azonban, hogy hozzájussunk a rajta levõ dolgokhoz, ismernünk kellene a kódot. Ha kifogytunk az ötletekbõl, megkérdezhetjük Skinnert is, de az õ ötletei sem igazán válnak be. Inkább késõbb kellene elvinni a Crime Lab-ba, ott majd a nagyokosok kezdenek vele valamit. 


Menjünk vissza a recepcióba, és beszéljünk Skinnerrel, aki követett minket. Ezek után térjünk vissza a Field Office-ba, és üljünk le PC-nk mögé. Az ING funkciót használva rákereshetünk pár dologra: 


A 'phone' és a 'citizen' keresõparamétereket használva a 202-555-0149 telefonszámról ugyan nem tudunk meg semmit, de a 206-555-0182 telefonszámhoz egy cím is tartozik: Seattle, Dockside Warehouse, 62 Bell. Váltsuk át a 'phone' opciót 'license number'-ra, és nézzünk utána a kapott rendszámnak is: a kölcsönzõ cég neve Lariet Rental Inc. 


Menjünk a tárgyalóterembe, és keressük meg azt a szekrényt, amin a "csak felhatalmazott személyek számára" felirat olvasható, és vegyük magunkhoz az ott található eszközöket: messzelátó, fényképezõgép, zárnyitó, elemlámpa, infraszemüveg, és a bizonyítékgyûjtõ készletet. Miután felszerelkeztünk, irány a Dockside! 





Seattle, Dockside Warehouse - 1996. április 2.





A dokkokhoz érkezve talán mindenkinek feltûnik, hogy az intróban látható helyhez érkeztünk, ahol pedig Mulder és Scully is járt. Az ajtónál nyissuk fel a zárat a zárnyitóval, és lépjünk be. 


Menjünk a hordók felé, amelyek elõtt egy nyomot találhatunk: méghozzá egy termetes vérfoltot. Vegyünk belõle mintát a bizonyítékgyûjtõ készletünkkel. A vérfolt melletti jobbra lévõ oszlopba beszorult egy lövedék is, amit szintén a készlettel gyûjthetünk be. Forduljunk jobbra, lépjünk egyet elõre, majd ismét forduljunk jobbra, ahol a földön egy cigarettacsikket láthatunk (anélkül, hogy lenéznénk). Ezt szintén vegyük be a bizonyítékok közé a készlettel. 


Menjünk ezután abba a kis irodahelyiségbe, ahol éppen Skinner keresgél. Keressük meg a sötétbe burkolózott lépcsõket a fehér szekrény mögött, ahol a zseblámpánkat használva juthatunk egy kis világossághoz. Miután felmentünk, forduljunk balra, és keressük meg a szerszámosládában a feszítõvasat. Így már a lenti nagy teremben található faládákat is fel tudjuk nyitni, és mintát vehetünk a benne található fekete porból is. 


Menjünk ki az épületbõl, majd balra, az épület mögött menjünk az ott található halászhajóhoz. Érdeklõdjünk a hajó mellett serénykedõ halász neve iránt, mutassunk neki egy igazolványt, és kérdezõsködjünk tõle. Pár érdekes dolgot megtudhatunk a mögöttünk levõ raktárról: olykor furcsa dolgok történnek itt, pl. kiszáradnak a halak. Kérdezzünk meg minden lehetséges dolgot, beleértve a bal felsõ sarokban megjelenõ ikonokat is. 


Menjünk ismételten be a raktárépületbe, és beszélgessünk el Skinnerrel. Hallgassuk meg az õ véleményét is a felsõ sorban megjelenõ ikonok által reprezentált dolgokról. Utána nyugodtan elhagyhatjuk az épületet. Kint Skinner egy fekete Sedan-ra hívja fel a figyelmünket. Tegyünk felé egy lépést, vegyünk kezünkbe a fényképezõgépet, és készítsünk egy képet az autó rendszámtáblájáról. Több dolgunk nem is akad itt, ezért menjünk a Crime Lab-ba. 





Seattle, King Country Crime Lab - 1996. április 2.





Miután egy kicsit elbeszélgettünk John Amis-szel, adjuk neki az összes begyûjtött bizonyítékot, és hallgassuk meg a kommentárjait is az egyes tárgyakról. 





Seattle, F.B.I. Field Office - 1996. április 2.





A szobánkban vegyük birtokba a számítógépünket, és keressünk rá a James Wong névre. Meglepõdve olvashatjuk róla, hogy az õ történetével ellentétben nem kantoni származású, hanem sokkal inkább született amerikai... Töltsük be a fényképezõgépbõl a képet, és keressük meg a rendszámtáblára vonatkozó információkat a 'license' és 'government / military' beállítások mellett: sajnos ezek letiltott adatok, így nem juthatunk hozzá. 


Menjünk a tárgyalóterembe, és mindaddig társalogjunk Skinnerrel, amíg nem közlik vele, hogy amint lehetséges utazzon vissza Washingtonba. Térjünk vissza a szobánkba, ahol Cookkal találkozhatunk. Mivel végül is még semmi sem dõlt el, mindenki belátása szerint válaszoljon avagy ne válaszoljon a kérdéseire. Bennem minden esetre mély nyomot hagyott az a kép, amikor az elején a két ügynökrõl kértünk tõle egy APB-t: valahogy nem tûnt túl barátságosnak.


Ne felejtsük: Trust no one! 


Tegyük be a laptopot a fõnök szobája elõtt található szekrénybe, majd irány ismét a raktár! 





Seattle, Dockside Warehouse - 1996. április 2.





Egy sötét kocsit láthatunk az épület elõtt parkolni. A hátsó ajtón keresztül lopakodjunk be az épületbe, amit a halászhajó felõli oldalon találhatunk - a nagykapuval nem érdemes próbálkozni... A hátsó ajtó kinyitásával ennyi zárfelnyitás után már remélhetõleg senkinek sem akad gondja. A sötétben az infraszemüveget használva menjünk addig, amíg meg nem látjuk a két fickót, amint éppen faládákat cipelnek ki. Miután elmentek, nézzünk be az elõttünk levõ nyílásba: szomorúan kell tudomásul vennünk, hogy már üres... 





Seattle, Eavelyn Apartments - 1996. április 2.





Szállásunkra érve egy kicsit nézegessünk körül, hiszen mégiscsak ez a mi otthonunk. Küldjük el a laptopunkban található jegyzeteket E-mailben Skinnernek és Shanksnek, és ne felejtsük ezt el legalább a lefekvés elõtt minden nap megtenni. Nincs más hátra, irány az ágy! Ha úgy érezzük, hogy már kiszundítottuk magunkat, keljünk fel. 





Seattle, Field Office - 1996. április 3.





Menjünk a hivatalunkba, ahol Cookot láthatjuk a földön elterülve, akit minden valószínûség szerint valaki(k)nek sikerült jól fejbekólintani. Nézzünk be a szekrénybe is, ahová Scully laptopját tettük: megállapíthatjuk, hogy hiányzik. Menjünk a szobánkba, és vegyük fel a telefont, ahol Pendrell ügynök közli velünk, hogy sikerült beazonosítani a raktárépületben talált vért: a vér Scullyé. Az ügynök amúgy a sorozatban már egy alkalommal megkísérelte Scully iránti vonzalmát a tudomására hozni (kevés sikerrel), így hát nem csoda, hogy olyan letört a hír közlése közben... Hamarosan Cook közli velünk, hogy Wongot lelõtték a raktár mellett. Máris induljunk a helyszínre! 





Seattle, Dockside Warehouse - 1996. április 3.





Menjünk hátra a halászhajóhoz, ahol a rendõrnek mutassuk meg az igazolványunkat, mire õ természetesen továbbenged minket. Beszélgessünk a halottkémmel, illetve a mellette álló egyénnel. Miután minden kérdést feltettünk, forduljunk meg, és társalogjunk a fiatal és csinos nyomozónõvel. Legyünk kedvesek és együttmûködõk, mire a hölgy hamarosan felkísér minket a hajóra. Beszélgessünk a raktárról, illetve a halakról. Nézzünk körül a kabinban, és keressük meg a kis szekrényben található gyógyszereket, továbbá a 'Tarakan' feliratú sárga esõkabátot. Hagyjuk el a kabint, és osszuk meg a bent látottakat Astadourian ügynökkel is. 


Hamarosan visszatér a kikötõmester is, akivel ismét mindenrõl érdemes elbeszélgetni. Ha vége a társalgásnak, vegyünk utunkat a Tarakan felé! 





Seattle, 'Tarakan' óceánjáró - 1996. április 3.





Pillantsuk felfelé, és miután megvizsgáltuk a hajótestet, menjünk a fedélzetre, ahol haladjunk tovább lefelé a fedélközbe. Keressük meg azt a faládát, amiben egy nagy gömb alakú tárgy található, továbbá ne hagyjuk figyelmen kívül a másik farekeszeken található szimbólumokat sem. Menjünk vissza a fedélzetre, és másszunk fel a hajó következõ emeletére. Keressük meg a kabinokat, ahol két cirill betûkkel írt naplót találhatunk. A kabinoktól visszafele vizsgáljuk meg a falon található érdekes képzõdményeket... talán egy kéznyomot lehet felismerni? 


Még egy emelettel feljebb a hajó fülkéjében ismételten Astadourian ügynökkel találkozhatunk. Az elõtte lévõ asztalon érdekes ujjlenyomatokat találhatunk! Ezek után adjuk neki a két hajónaplót, majd pedig folytassunk vele eszmecserét minden lehetséges dologgal kapcsolatban. Az ujjlenyomatok beazonosításához hívjuk fel Amis ügynököt a laborban! Esetleg megmutathatjuk Astadouriannak is a hajó falán talált érdekes nyomokat, de ezzel akár várhatunk is. 





Seattle, King Country Crime Lab - 1996. április 3.





Hagyjuk Amisnál az érdekes fémgömböt, és ha nagyon hajt minket a kíváncsiság, akár az ujjlenyomatokra is rákérdezhetünk, bár ennyi idõ alatt igazán képtelenség lenne elvégezni a beazonosítást... 





Seattle, F.B.I. Field Office - 1996. április 3.





Visszatérve az irodánkba, a számítógépben nézzünk utána a 'Media' menüpont alatt a Tarakannak, ahol érdekes információkat találhatunk a hajó visszatérésérõl. Ha pedig már a számítógépnél buherálunk, ismételten küldjük el feletteseinknek a laptopból a jegyzeteinket. 





Seattle, 'Tarakan' óceánjáró - 1996. április 3.





A hajóra visszatérve menjünk újra Astadourianhoz, és ha eddig nem tettük volna, vigyük el a hajó falán található égésszerû nyomokhoz. Mutassuk meg neki a talált fémgömböt is, amitõl ugyan egy picit meg fog ijedni kolléganõnk. A csevelyünket egy õr szakítja félbe, aki egy hulla boncolásáról hozott híreket. 





Seattle, King Country's Medical Examiner's Office - 1996. április 3.





A halottkémnél az elsõ kérdést Astadouriannak tegyük fel, majd jöhet Truitt meghallgatása az összes lehetséges kérdésben és tárggyal kapcsolatban. Miután mindent megtudtunk, emeljük ki Wong agyvelõjének maradványai közül a lövedéket, majd kezdjünk el érdeklõdni a Tarakan áldozatainak hullái után. Truitt segítõkészen meg szeretné mutatni nekünk a hullákat, ha azok nem tûntek volna el nyomtalanul a tárolóból. Astadourian, akit mellesleg már Marynek szólítunk, máris egy érdekes történettel rendelkezik az egész üggyel kapcsolatban, ami azért érdemes meghallgatni. 





Seattle, King Country Crime Lab - 1996. április 3.





Átadva Amisnak a második töltényt is, ígéretet kapunk rá, hogy összehasonlítja azt az elsõként hozott lövedékkel. A laborból vegyünk utunkat otthonunk felé! 





Seattle, Eavelyn Apartments - 1996. április 3.





Hazatérve elõ dolgunk legyen, hogy a számítógépen elolvassuk John Amis üzenetét a beazonosított ujjlenyomatról. A levél mellékletében található ujjlenyomat-képet lefuttatva úgy tûnik, Cook barátunk ujjlenyomataira sikerült a hajón rábukkanni! Ha kikapcsoljuk a számítógépet, máris kopogást hallhatunk az ajtónkon, amit kinyitva szegény Cook siet be a szobánkba, ugyanis elmondása szerint egy sötét kocsi követte egészen mostanáig... 


Cook szeretne pár dolgot megtudni tõlünk, ezért legyünk vele barátságosak, és válaszoljunk neki aszerint, amit hallani akar. És ha már így eljött hozzánk, kérdezzünk rá az ujjlenyomatokra is! 





Seattle, Dockside Warehouse - 1996. április 3.





A raktár meglehetõsen barátságtalannal tûnhet az éjszaka kellõs közepén. A teherautó vezetõ felöli oldalán bemászva máris szálljunk ki a másik oldalon, és keressük meg a kocsi ajtaján a cég nevét: Gordon's Hauling. Szálljunk vissza a kocsiba, és a kesztyûtartóban kutassunk egy számokkal teleírt papírdarabka után. Amikor a jármû tulajdonosa visszatér, gyorsan szálljunk ki az utas oldalán! 





Seattle, Eavelyn Apartments - 1996. április 3.





Otthonunkba visszatérve ismételten vegyük a számítógépet kezelésbe, és olvassuk el a kikötõmester üzenetét. A kapott telefonszámoknak nézzünk rögtön utána az adatbázisban, és jegyezzük meg a címeket. A hosszú nap után már ránk fér egy kis pihenõ, ezért "vegyük használatba" az ágyunkat. Másnap ajtódörömbölésre ébredhetünk, ugyanis kedvenc kolléganõnk jött hozzánk látogatóba. Miután kibeszélgettük magunkat, tetessük be a videokazettát a lejátszóba. Hmm, érdekes... Ismételten cseverésszünk el a látottakról, majd pedig nézzük át az Astadourian által lefordíttatott hajónaplókat - az 1. és 5. oldal a legfontosabbak. Hamarosan egy faxunk is érkezik, amit ne mulasszunk el megmutatni nyomozótársunknak. Érdemes ismételten megnézni a videofilmet, az elejétõl a végéig, hiszen egy hasonló jelenetet láthatunk lejátszódni, mint ami az intróban Scullyval és Mulderrel is történt. Az újabb eszmecsere közben kideríthetjük, hogy a filmen látható figura a Gordon's Hauling sofõre, de sajnos nem lehet beazonosítani. A másik alak talán Mulder lehet? Lassan ideje távozni otthonunkból, elõtte azonban kérdezzük meg Astadouriant, hogy gyorsan lezuhanyozhatnánk-e... 





Seattle, King Country's Medical Examiner's Office - 1996. április 4.





Látogassunk el Truitt birodalmába, és gyûjtsünk be tõle minden információt, különös hangsúlyt fektetve az esetleges robbanás szemtanúkra. 





Charno, Gordon's Hauling - 1996. április 4.





Nyugodtan lépjük át a kerítés vonalát, majd menjünk be az épületbe is. Keressük meg az ásót, illetve a földön heverõ bizonyítékot a papírdarabok közt. Ekkor egy furcsa idegen támad ránk, és bezár minket a szobába, ami valamiféle robbanó szerkezettel lett lezárva. Így nincs valami sok idõnk teketóriázni, a hûtõgép elõtt nézzünk balra lefelé, majd az ásóval üssük ki az ajtón lévõ panelt. Ha ügyesek vagyunk, éppen idõben szabadulhatunk... Beszélgessünk el a történtekrõl, illetve a furcsa férfi szemében látott feketeségrõl Astadouriannal. A nagy izgalomra való tekintettel levezetésként egy csókkal is megpróbálkozhatunk, a lényeg az, hogy ebben a kérdésben gyorsan döntsünk, mert egy idõ után esetleg eltûnhet az ikon, vagy pedig Astadourian unja meg a várakozást... 





Seattle, Eavelyn Appartments - 1996. április 4.





Menjünk vissza otthonunkba, és lefekvés elõtt ne felejtsük el a legújabb jegyzeteinket elküldeni a feletteseinknek. Feküdjünk le, majd ébredjünk fel az ébresztõóra kellemes hangjára. 





Seattle, F.B.I. Filed Office - 1996. április 5.





Találkozzunk Cookkal a tárgyalóteremben. Õ elmeséli nekünk, hogy a saját szakállára elõkészített egy rajtaütést egy bizonyos Smolnikoff nevezetû egyén ellen, aki most éppen a saját raktárépületében tartózkodik. Nyugodtan fejezzük ki túlbuzgó társunknak a nemtetszésünket az önkényes intézkedései miatt, és ne felejtsünk el kitérni Astadourian értesítésére sem! 





Seattle, Smolnikoff raktárépülete - 1996. április 5.





Válasszuk ki a pisztolyunkat az eszköztárból, majd használjuk Cook fegyverét fedezettképpen. Egy ilyen sortûz után araszoljunk befelé, és köszöntsük illõen az elõttünk felbukkanó fegyveres banditákat: elsõ menetben három rosszfiú próbálkozik. Ha elintéztük õket, menjünk két emelettel feljebb, ahol ismét két fegyveres ember várakozik ránk: az egyik éppen a hátunk mögül próbál elintézni, míg a másik egy bedeszkázott ajtót nézett ki magának fedezékül. 


Másszunk meg még egy emeletet, ahol a kis sarokszobában található csigalépcsõn lemenve megtaláljuk Smolnikoff bácsit. Beszélgessünk el vele egy ideig, majd Cook tanácsára nézzünk utána a földszinten található fegyvernek - ehhez teljesen vissza kell menni oda, ahol az elsõ hármast elintéztük, és hátul a lépcsõ mögött rábukkanhatunk a keresett tárgyra. A keresgélés során utunkba kerül egy hajónaplószerûség is, amit feltétlen vegyünk magunkhoz. Menjünk vissza Cookhoz és Smolnikoffhoz, hogy újabb kérdéseket tehessünk fel mindkettejüknek. 





Seattle, King Country Crime Lab - 1996. április 5.





A Smolnikoff raktárépületében talált fegyvert adjuk Amisnak, hogy hasonlítsa össze a korábban átadott töltényekkel. Az eredmény: a fegyver és a lövedékek egyeznek, ami az jelenti, hogy ezzel a fegyverrel lõttek ré Scullyra a másik raktárépületben. 





Seattle, Smolnikoff raktárépülete - 1996. április 5.





A raktárépületben fogjuk még egyszer vallatóra Smolnikoffot a fegyverrel kapcsolatban. Ha végeztünk, Cook új otthonába, vagyis a börtönbe kíséri az orosz illetõt. Hamarosan csörög a mobilunk, amelyen Amis jelentkezik, ugyanis a Tarakanon, ahová mellesleg pont mi küldtük el szegényt, úgy tûnik egy jó adag sugárdózist kapott... 





Seattle, Eavelyn Appartments - 1996. április 5.





Hazatérve felpezsdül az élet, ugyanis Astadourian viharzik be ajtónkon, és többek közt szemünkre veti, hogy senki sem értesítette az elõzõ akciónkról - hát nem azt mondta Cook, hogy már szólt neki? Beszélgessünk egy kicsit a felpaprikázott társunkkal, és nyugtassuk le. Miközben ezzel vagyunk elfoglalva, megszólal a telefon, aminek az üzenetrögzítõjére egy rejtélyes alak mondja a mondókáját: hajnalkor menjünk a Sand Pointhoz, és természetesen egyedül! Astadourian távozását követõen nem marad aznapra más dolgunk, mint hogy megnézzük E-mailjeinket, és ágyba bújjunk. Ha felkeltünk, irány: 





Seattle, 4-es hangár, Sand Point Naval Station - 1996. április 6.





Menjünk az irodának kinézõ helyiségbe, és vegyük fel a kapcsolatot a titokzatos informátorral, Mr. X-szel. Mivel nincs sok ideje, és még kevesebb a türelme, ne nagyon viccelõdjünk vele. Miután átvettük tõle a speciális tõrt, semmi esetre se kövessük azon az ajtón, amelyiken távozott, hacsak nem szeretnénk máris véget vetni a játéknak. Forduljunk meg, és próbáljuk nem lelõni Astadouriant. Folytassunk le egy gyors eszmecserét, majd induljunk el abba a Gold Bar-beli kórházba, amit még X említett. Ki lehet az a Jane Doe? 





Gold Bar, Presbyterian Hospital - 1996. április 6.





A nõvér érdeklõdésére mondjuk el, hogy bizonyos Jane Doe-t keresünk. Amikor rákérdez a névre, feltétlenül Dana Scullyt válaszoljunk, illetve Walter Skinner nevét is adjunk meg mint felettesünk. Ezek után a formalitások után már bármit kérdezhetünk a nõvértõl. Ha végeztünk, gyalogoljunk be Scully szobájába. Scullyt meglehetõsen bizalmatlan hangulatában találjuk, így egy másodpercet se vesztegessünk, mutassuk meg neki az X-tõl kapott tõrt, különben kellemetlen meglepetés érhet minket. Ez az egyetlen lehetõség, hogy a bizalmába kerüljünk! Innen már elmesélhetjük neki a teljes történetet, aminek pár homályos pontjára eddigi tudása szerint azért rá tud világítani, és újabb támpontot is kapunk a nyomozást illetõen: 





RR1121 / 82434 - 1996. április 6.





A vonatok közt menjünk el addig, amíg csak tudunk, és másszunk fel az ott található póznára. A messzelátónkat használva oldalra nézve egy vagon tetején felfedezhetjük a 82434 számokat. Másszunk le, majd a vonatlabirintusban próbáljunk meg eljutni az elõbb látott vagonhoz. Ha megtaláltuk, nyugodtan másszunk be, hogy megvizsgálhassuk a kiégése utáni maradványait. A vagon belseje persze ismerõs lehet a TV sorozatot végig követõk számára... 


Visszafele haladva egy csavargóba botlunk. Van nála valami, amit nagyon jól használhatnánk a nyomozáshoz, csakhogy nem adja az ürge valami könnyen a dolgot. Menjünk bele kérdezz-felelek játékba, amihez nem árthat tudni, hogy a végén a 'videokazetta' szó a megoldás. Mivel ilyen rendes volt velünk, kapna pár dolcsit is, ha nálunk lenne a buxánk - még szerencse, hogy egyenjogúság van... 





Seattle, F.B.I. Filed Office - 1996. április 6.





Térjünk vissza a vizsgálat központját jelentõ irodánkba, és nézzük meg a csavargótól kapott videofelvételt a számítógép jobb oldalán lévõ lejátszó segítségével. Mialatt teljesen elmerülünk a filmkockák tanulmányozásában, lopjunk egy képet az orvos arcáról, amit az ING adatbázisban végigfuttatva könnyen be is azonosíthatunk: Jonathan Rauch ezredes az alaszkai Eisenhower bázisról. 


A technika csodálatos lehetõségeit használva hamarosan egy videokonferencián vehetünk részt a Lone Gunmen nevû titokzatos hármassal. Hallgassuk meg a mondókájukat, ami nagy mértékben elõbbre lendít minket az ügyben. Olvassuk el a laptopunkban az általuk küldött E-mailt, aminek mellékletében Rauch villájának koordinátáit találhatjuk - a mellékletre klikkelve máris bekerülnek az adatok a navigációs részbe. Máris ellenõrizzük le személyesen is Rauch ezredest! 





Alaszka, Rauch rezidenciája - 1996. április 7.





Menjünk Rauch házához, és lépjünk is be. Az emeleten megtalálhatjuk a keresett személy testét egy furcsa fekete olajszerû folyadékkal beborítva. Próbáljuk meg feléleszteni. A plafonról lelógó csontvázat meghúzva egy újabb emelettel felfelé vezetõ lépcsõt találunk. Menjünk fel! Beszélgessünk el egy kicsit Muderrel, ugyanis van pár érdekes teóriája. Miután átadtuk a mobilunkat Muldernek, és õ maga is eltávozott, hagyjuk el az épületet, és fegyverünk segítségével intézzük el a két NSA fickót. 





Alaszka, Eisenhower Air Base - 1996. április 7.





Miután találkoztunk Scullyval az épület belsejében, a feladatunk, hogy megtaláljuk azt az idegent, ami megölte Rauch ezredest. Az épületben számos terminált találhatunk, ahol dupla kattintással jutunk hozzá a fõmenühöz. Az egyetlen használható elem az épület térképe, amit a könnyebb tájékozódáshoz használhatunk. A térkép a fontos helyszínek jelölésével megtalálható a cikk mellett! Érdemes továbbá ennél a pontnál játékállást menteni, ugyanis most következik a játék talán legnehezebb része, ahol könnyen hibázhat az ember...





Induljunk el, s Scullyval az idegen egyik szemtanújának holttestét találjuk. Ezentúl fontos szabály, hogy Scullyn és Muldren kívül mindenkit lõjünk le, akivel találkozunk.! Menjünk át az ajtón, és ha ellenõrizni szeretnénk pozíciónkat, most megtehetjük pl. a sárga X-szel jelölt helyen. 


Haladjunk tovább a kék X-szel megjelölt laborba, ahol elsõ dolgunk legyen, hogy magunkhoz vesszük az elektromos pálcát. Ekkor Cook támad ránk, akit amint csak lehet, intézzünk is el az elektromos pálcával. 


A következõ lépés, hogy megkeressük Muldert, aki a zöld X-es jelzésû teremben található. Fõhõsünket láthatóan hatalmába kerítette az idegen organizmus. Semmi esetre se emeljük fegyverünket Mulderre, vagy próbálkozzunk a speciális tõrünkkel, a szobába már eltett fegyverrel lépjünk be. Szólítsuk fel Scullyt futásra, vegyük elõ a fegyverünket, majd jobbra fordulva meneküljünk el a szobából. Közben intézzük el az õrt is! 


Menjünk a fehér X-szel jelölt helységen keresztül a narancssárga jelzésû szobába, ahol is Scullyval találkozhatunk. Hallgassuk meg a tervét, majd menjünk a barna X-szel jelölt irányító szobába, ahol a sok terminál közt meg kell találnunk egy kapcsolót, amit megnyomva a fehér X-szes helyen nyithatjuk az üvegajtókat. A narancsszínû helyre visszatérve egy újabb gombot kell megtalálni, ami a világítást kapcsolja be az üvegajtók mögött. Nyissuk ki ezek után a fehér X-szel jelölt helyen található üvegház mindkét ajtaját. Menjünk át azon az ajtón, ami a lila X-szel jelölt terembe vezet, vegyük fel a kapcsolatot Scullyval, majd biztosítsuk ki ismételten a fegyverünket. 


Forduljunk jobbra, menjünk két lépést elõre, ahol Mulder és egy õrt láthatunk, amint éppen a kulcsok behelyezésével a hatalmas ajtó kinyitásához készülõdnek. Ezt megakadályozandó lõjük le az õrt amilyen gyorsan csak lehet, majd pedig vegyük ki a kulcsát a helyérõl. Forduljunk balra, haladjunk keresztül az ajtón, valamint az üvegházon is! Forduljunk meg, és a gomb megnyomásával zárjuk Mulderre az ajtót. Ekkor az idegen nagy kínokat okozva elhagyja Mulder testét, és az éppen támadásra készülõ Cook lesz az új gazdaszervezet. Miközben a nagy ajtó kinyitásával foglalatoskodik, dobjuk át Scullynak a Mr. X-tõl kapott tõrt... 


Mindenki élvezze a jól megérdemelt végképeket! 





Vaxman


